Cinabra bubuko

Cinabra bubuko, konata ankaŭ kiel Cinabra akcipitrostrigo (Ninox ios), estas specio de strigoj en la familio Strigedoj kaj genro Ninox. Ĝi estas endemio de Sulaveso, Indonezio, kie ĝi vivas en natura habitato de subtropikaj aŭ tropikaj arbaroj. Ĝi estas minacata pro habitatoperdo. Ĝi estis priskribita kiel nova specio por la scienco fare de la usona ornitologo Pamela C. Rasmussen en 1999 baze sur unuusola specimeno kolektita de Frank Rozendaal el la Nacia Parko Bogani Nani Wartabone en la duoninsulo Minahassa, norda Sulaveso, en 1985. Poste, ĝi estis observita ankaŭ en la Nacia Parko Lore Lindu en centra Sulaveso, kioe ege etendis la konatan vivejon.

La cinabra bubuko estas malhelbruna strigo, malgranda kun totala longo de 22 cm. Ĝi havas relative longan voston kaj mallarĝajn pintajn flugilojn. La kvar konataj registroj de la specio indikas, ke ĝi estas noktema arbarloĝanta specio vivanta je mezaj altitudoj de 1 100 ĝis 1 700 m. Alie, tre malmulte oni scias pri ĝiaj kutimoj. Bazite sur morfologiaj similecoj kun strigo-kaprimulgoj (Egoteledoj), Rasmussen sugestas, ke la cinabra bubuko povus esti insektovorulo kaj predi senvertebrulojn dumfluge.

Referencoj

 Olson, Storrs L. (1985): IX.C. Strigiformes. En: Farner, D.S.; King, J.R. & Parkes, Kenneth C. (eld.): Avian Biology 8: 129–132. Academic Press, New York.
 Kennedy, R.S., Gonzales P.C., Dickinson E.C., Miranda Jr, H.C., Fisher T.H. (2000) A Guide to the Birds of the Philippines, Oxford University Press, Oxford.

 Eksteraj ligiloj 

BirdLife Species Factsheet.

Kategorio:Strigedoj
Kategorio:Birdoj de Azio
Kategorio:Birdoj de Indonezio